ان اهمیتلی و ان تانینمیش افسانه تۆرکلرین اوْرتاق تۆره‌يیش افسانه‌سیدیر. بۇ افسانه هاراداسا هر تۆرک بیرلیگینده تانینار و ان کؤهنه تۆرک حؤکمدارلاری‌نین، گؤی تانری‌نین گؤندردیگی بیر قۇرد ایله جۆتلشمه‌سیندن تؤره‌دیگینی ایضاح ائدر. بعضی وئرسیالاردا بیر دیشی قۇردون ان سوْن تۆرک اوْلاراق قالمیش بیر اوْغلانی ایله، دیگر وئرسيالاردا ایسه گؤی تانری‌نین بیر کیشی قۇرد قێلیغیندا حؤکمدارین قێزی ایله جۆتلشدیگی ایضاح ائدیلر.